
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου και εντός οικισμού του 

Δήμου Μυτιλήνης (Ν. Λέσβου). 1 

Έγκριση της πολεοδομικής μελέτης της έκτασης του Παραθεριστι- 
κού Οικοδομικού Συνεταιρισμού Υπαλλήλων, Υπουργείου Γεωρ¬ 
γίας Ν. Αιτωλοακαρνανίας στη θέση «Κατοχινό» του Δήμου Βό¬ 
νιτσας (Ν. Αιτωλ/νίας). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντόπς του ρυμοτομικού σχεδίου και εντός οικισμού του 

Δήμου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων, 
μεταφοράς συντελεστού δομήσεως κατά τον Ν. 880/1979» (Α 154). 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1930 «περί 
συστάσεως Υπουργείου Χωροταξίας Οικισμού και Περιβάλλοντος» (Α' 

57). 

5. Τις διατάξεις του εδαφ. ιδ της παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την υπ’ αριθ. 3669/1.8.1989 πράξη συναίνεσης του Δημητρίου 
Ράλλη αποκλειστικού κυρίου του παρακάτω περιγραφομένου ακινήτου. 

7. Την υπ’ αριθ. 41967/3.6.1988 αίτηση του Δημητρίου Ράλλη 
για την έκδοση τίτλου μεταφοράς συντελεστή δόμησης. 

8. Την υπ’ αριθ. 381/1989 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την υπ’ αριθ. 59949/6.10.89 απόφαση του Υπουργού Περιβάλ¬ 

λοντος Χωροταξίας και Δημοσίων Έργων για προέγκριση της σχετικής 
τεχνικής μελέτης. ' „ 

10. Την κατόπιν αυτοψίας του υπάλληλου Δ. Κονταξή επιβεβαίωση 
των εμπλεκομένων στον υπολογισμό του μεταφερόμενου συντελεστή δό¬ 
μησης στοιχείων του ακινήτου, που βρίσκεται εντός του ρυμοτομικού 


σχεδίου και εντός οικισμού του Δήμου Μυτιλήνης στην περιοχή Σου- 
ράδα και επί της οδού Ν. Βολογιάννη, με πρόταση του Υπουργού Περι¬ 
βάλλοντος Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου που 
βρίσκεται εντός του ρυμοτομικού σχεδίου και εντός οικισμού του Δήμου 
Μυτιλήνης (Ν. Λέσβου) στην περιοχή της Σουράδας και επί της οδού Ν. 
Βολογιάννη, το οποίο έχει χαρακτηρισθεί ως διατηρητέο με το από 
12.11.1985 Π.Δ/γμα (Δ' 731) και του οποίου την αποκλειστική κυριό¬ 
τητα έχει ο παραπάνω αϊτών τη μεταφορά του συντελεστή δόμησης Δη- 
μήριος Ράλλης, όπως το βαρυνόμενο ακίνητο φαίνεται με στοιχεία μ, ν, 
ξ, ο, π, ρ, σ, τ, μ στο σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 30861/1990 πράξη του, και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου 1687,25 τ.μ. (200,00 τ.μ. εντός σχεδίου και 
1487,25 τ.μ. εντός οικισμού). 

β) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά 0,5 για το εντός σχεδίου πόλεως τμήμα του οικο¬ 
πέδου και 0,8 για το εντός οικισμού τμήμα αυτού. 

γ) Ποσοστό κάλυψης: 30% για το εντός σχεδίου πόλεως τμήμα του 
οικοπέδου και 60% για το εντός οικισμού τμήμα αυτού. 

δ) Δομήσιμες επιφάνειες που αντιστοιχούν σ’ αυτά 200,00 X 0,5 = 
100,00 τ.μ. και 1487,25 X 0,8 = 1189,8 τ.μ. ήτοι σύνολο 1269,8 
τ.μ. 

Μέγιστη επιτρεπόμενη επιφάνεια ορόφων των κτιρίων στο εντός οικι¬ 
σμού τμήμα του οικοπέδου 400,00 τ.μ. 

Συνολική δομήσιμη επιφάνεια: 500,00 τ.μ. (100,00 + 400,00). 

ε) Δομημένη επιφάνεια: 140,78 τ.μ. (72,99 τ.μ. στο ισόγειο, 67,79 
τ.μ. στον Α' όροφο). 

στ) Μεταφερόμενη δομήσιμη επιφάνεια: 500,00 - 140,78 = 
359,22 τ.μ. εκ των οποίων 187,01 τ.μ. από ισόγειο και 172,21 τ.μ. 
από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Δημητρίου Ράλλη για εμβαδόν 359,22 τ.μ. εκ των οποίων 
187,01 τ.μ. από ισόγειο και 172,21 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 22 Μαρτίου 1990 
^ Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 







Τ ΟΠΟΓΡΑΦΙΚΟ ΔΙΑΓΡΑΜΜΑ 
ΟΙΚΟΠΕΔΟΥ ΙΔΙΟΚΤΗΣΙΑΣ 
ΔΗΜΗΤΡΙΟΥ ΡΑΛΛΗ & 
ΟΙΚΟΔΟΜΙΚΟΥ ΤΕΤΡΑΓΟΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση της πολεοδομικής μελέτης της έκτασης του Παραθεριστικού 

Οικοδομικού Συνεταιρισμού Υπαλλήλων Υπουργείου Γεωργίας Ν. 

Αιτωλοακαρνανίας στη θέση «Κατοχινό» του δήμου Βόνιτσας (Ν. Αι- 

τωλ/νίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν. 1337/1983 
«Επέκταση των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α' 33) όπως το άρθρο 7 συμπληρώθηκε με το άρθρο 12 
παρ. 1 του Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατάξεις» (Α' 141). 

2. Τις διατάξεις του άρθρου 4 παρ. 9 του από 16.8.1985 Π.Δ/τος 
«Πολεοδόμηση περιοχών δεύτερης κατοικίας μέσα στις ζώνες οικιστι¬ 
κού ελέγχου (Ζ.Ο.Ε.) και σχετικές ρυθμίσεις» (Δ' 416). 

3. Τις διατάξεις των άρθρων 17 παρ. 2, 18 και 19 παρ. 2 του Π.Δ./ 
τος 93/1987 «Αναμόρφωση και ενοποίηση της νομοθεσίας για τους οι¬ 
κοδομικούς συνεταιρισμούς, τρόπος οργάνωσης διοίκησης και λειτουρ¬ 
γίας αυτών και πολεοδόμηση εκτάσεων οικοδομικών συνεταιρισμών και 
οικοδομικών οργανισμών» (Α' 52). 

4. Τις διατάξεις του άρθρου 3 του Ν.Δ/τος 17.7.1923 «Περί σχε¬ 
δίων πόλεων κ.λπ.» (Α' 228) όπως μεταγενέστερα τροποποιήθηκαν και 
συμπληρώθηκαν. 

5. Τις διατάξεις των άρθρων 6 (παρ. 1), 7, 8, 9 και 16 του Ν. 1557/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1, 2, 3) του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδος ΟΚΧΕ» (Α' 141) και 
το άρθρο 1 (παρ. 3, 4) του ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

6. Τις διατάξεις του άρθρου 23 παρ. 1 (περ. ιδ) του Ν. 1558/1985 
«Κυβέρνηση και Κυβερνητικά Όργανα» (Α’ 137). 

7. Την 34043/1684/27.4.1988 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χωροθέτηση και οικι¬ 
στική καταλληλότητα της έκτασης του Οικοδομικού Συνεταιρισμού 
Υπαλλήλων Υπουργείου Γεωργίας Ν. Αιτωλ/νίας, Συν. Π.Ε. στη θέση 
Κατοχινό του δήμου Βόνιτσας (Ν. Αιτωλ/νίας). 

8. Την 53586/6312/14.7.88 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων «Έγκριση προ¬ 
διαγραφών πολεοδόμησης εκτάσεων που ανήκουν σε οικοδομικούς συ¬ 
νεταιρισμούς και οικοδομικούς οργανισμούς» (Β' 534). 

9. Την 15543/25.1.90 συμβολαιογραφική πράξη παραχώρησης 
και μεταβίβασης των κοινοχρήστων, κοινωφελών χώρων, και ειδικών 
χρήσεων χώρων και οικοδομήσιμης επιφάνειας στον δήμο. 

10. Τις 76/1987 και 45/1989 γνωμοδοτήσεις του δημοτικού συμ¬ 
βουλίου Βόνιτσας. 

11. Την 9/26.5.1989 γνωμοδότηση του Συμβουλίου Χωροταξίας, 
Οικισμού και Περιβάλλοντος (Ν. Αιτωλ/νίας). 

12. Την 68/1990 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της έκτασης για χρήση παραθερι- 
στικής κατοικίας, ιδιοκτησίας οικοδομικού Συνεταιρισμού με την επω¬ 
νυμία «Παραθεριστικός Οικοδομικός Συνεταιρισμός Υπαλλήλων 
Υπουργείου Γεωργίας Ν. Αιτωλ/νίας Συν. Π.Ε.» που βρίσκεται στη 
θέση «Κατοχινό» του δήμου Βόνιτσας (Ν. Αιτωλ/νίας με τον καθορισμό 
οικοδομήσιμων χώρων, οδών, πεζοδρόμων, κοινοχρήστων, χώρων, 
χώρων αθλοπαιδειών (Δ), χώρων στάθμευσης αυτοκινήτων, χώρου 
κοινοτικού ξενώνα - πολιτιστικών εγκαταστάσεων (Γ), χώρου αντλιο¬ 
στασίου με τον καθορισμό θέσης και διάταξης του κτιρίου, χώρου πλα¬ 
τείας, χώρου παιδικής χαράς, χώρου αθλητικών εγκαταστάσεων (Ε), 
όπως οι παραπάνω ρυθμίσεις φαίνονται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 29911/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικάς 
κανονισμός της παραπάνω περιοχής της οποίας το πολεοδομικό σχέδιο 


εγκρίνεται με το άρθρο 1 του παρόντος. 

Άρθρο 3 

Στους οικοδομήσιμους χώρους επιτρέπεται η χρήση μόνο κατοικίας. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τρία και μισό (3,5) τεσσάρων (4), τεσσάρων και 
μισό (4,5), πέντε (5), έξι (6), έξι και μισό (6,5) επτά (7), οκτώ και μισό 
(8,5), εννέα (9), δέκα (10), δώδεκα και μισό (12,5) δεκατρία (13) και 
δεκαπέντε (15) μέτρων και μεταβλητού από 0 μέχρι 15 μ., όπως φαίνε¬ 
ται στο ίδιο διάγραμμα. 

Άρθρο 5 

Α. Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: τριακόσια πενήντα (350) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό 

(40%) της επιφάνειας τους. | 

Καθορίζονται με μπλε γραμμές όριο υποχρεωτικών οπισθίων και 
πλαγίων ακαλύπτων χώρων όπως φαίνεται στο σχετικό διάγραμμα. 

3. Συντελεστής δόμησης: τέσσερα δέκατα (0,4) με μέγιστη συνολική 

εκμεταλλεύσιμη επιφάνεια εκατόν (120) τ.μ. ; 

4. Ο μέγιστος αριθμός ορόφων των κτιρίων και το μέγιστο επιτρεπό¬ 
μενο ύψος αυτών ορίζεται κατά τομείς Α και Β ως εξής: | 

- Τομέας Α 

Μέγιστος αριθμός ορόφων ένας (1) με μέγιστο επιτρεπόμενο ύψος 
τέσσερα και μισό (4,50) μέτρα. 

- Τομέας Β 

Μέγιστος αριθμός ορόφων δύο (2) με μέγιστο επιτρεπόμενο ύψος 
επτά και μισό (7,50) μέτρα. 

5. Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή κεραμοσκεπούς στέγης ύψους μέχρι ένα και μισό (1,50) 
μέτρα. 

Β. Οι όροι και περιορισμοί δόμησης των χώρων ειδικών χρήσεων κα¬ 
θορίζονται ως εξής: 

1. Χώρος δημοτικού Ξενώνα-Πολιτιστικών εγκαταστάσεων (Γ). 

- Μέγιστο ποσοστό κάλυψης: σαράντα τοις εκατό (40%) της επιφά¬ 
νειας αυτού. 

- Συντελεστής δόμησης: τέσσερα δέκατα 0,4. I 

- Μέγιστο επιτρεπόμενο ύψος: επτά και μισό (7,5) μέτρα. Πάνω από 
το μέγιστο επιτρεπόμενο ύψος των κτιρίων επιβάλλεται η κατασκευή 
στέγης ύψους μέχρι ένα και μισό (1,5) μέτρα. 

2. Χώρος αθλητικών εγκαταστάσεων (Ε). 

- Μέγιστο ποσοστό κάλυψης: σαράντα τοις εκατό (40%) της επιφά¬ 
νειας αυτού. 

- Μέγιστο επιτρεπόμενο ύψος: τέσσερα και μισό (4,5) μέτρα. 

- Συντελεστής δόμησης: τέσσερα δέκατα (0,4) με μέγιστη συνολική 
εκμεταλλεύσιμη επιφάνεια: εξήντα (60) τ.μ. 

3. Στους χώρους αθλοπαιδειών (Δ) επιτρέπονται μόνο υπαίθριες 
αθλητικές εγκαταστάσεις. 

Γ. Επί πλέον των αναφερομένων στις ενότητες Α και Β επιβάλλονται 
οι εξής μορφολογικοί περιορισμοί: 

- Απαγορεύεται η κατασκευή κτιρίων επί υποστυλωμάτων (ΡΙΕΟ- 

ΤΙ8). | 

- Σε περίπτωση κατασκευής δευτέρου ορόφου (Τομέας Β), επιβάλλε¬ 
ται η κάλυψη του με κεκλιμένη κεραμοσκεπή στέγη κατά ποσοστό του¬ 
λάχιστον εξήντα τοις εκατό (60%) της συνολικής του επιφάνειας. 

- Η στέγη πρέπει να έχει απλή γεωμετρική μορφή και να ακολουθεί 
το περίγραμμα του κτιρίου, χωρίς να επεκτείνεται στους εξώστες σε 
πρόβολο. 

- Τα στηθαία των δωμάτων καθώς και των ημιυπαιθρίων χώρων 
πρέπει να είναι κτιστά, συμπαγή ή με κτιστή κουπαστή και κολωνάκια ή 
κλωστρά. 

- Απαγορεύεται η επένδυση της επιφάνειας των όψεων των κτιρίων 
με πλακίδια ή πλάκες κάθε είδους. 

- Επιτρέπονται οι μονόχρωμες τέντες. 

- Απαγορεύεται η ανάρτηση διαφημίσεων, φωτεινών ή μη και η το¬ 
ποθέτηση επιγραφών, καθώς επίσης και η εγκατάσταση ατομικών κε¬ 
ραιών τηλεοράσεως. Η λήψη τηλεοπτικού σήματος θα γίνεται με σύν¬ 
δεση σε κεντρικό δίκτυο. 

- Η τοποθέτηση εγκαταστάσεων ηλιακών συστημάτων, δοχείων 
διαστολής και ντεπόζιτων, δεν επιτρέπεται να γίνεται σε εμφανή σημεία 
του κτιρίου ή του οικοπέδου και πρέπει να εγκιβωτίζονται σε κτιστές κα¬ 
τασκευές οι οποίες δεν επιτρέπεται να υπερβαίνουν το μέγιστο ύψος του 
κτιρίου πλέον του ενός μέτρου (1) μ. 

- Τα εξωτερικά κουφώματα των κτιρίων πρέπει να κατασκευάζονται 
από ξύλο ή παρεμφερές υλικό. 

- Για την έκδοση των οικοδομικών αδειών απαιτείται η έγκριση της 
μελέτης από την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

Άρθρο 6 

Τμήμα της συνολικής έκτασης του παραπάνω οικοδομικού συνεταιρι¬ 
σμού όπως φαίνεται στο ίδιο διάγραμμα με στοιχεία Α’ΒΤ'ΔΆ' παρα¬ 
μένει εκτός σχεδίου. 

Στο τμήμα αυτό επιτρέπεται μόνο η χρήση περιαστικού πρασίνου. 


Άρθρο 7 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΟΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

